জামিনের গেরোয় মদন মিত্র। সারদা রিয়েলটি মামলায় আলিপুর আদালতে আজ মদন মিত্রের শুনানি। কিন্তু, আদালতে হাজির হতে পারবেন কি না, তা নিয়ে সন্দিহান মদন শিবির। কারণ, জামিনে শর্ত রয়েছে ভবানীপুর থানা এলাকার বাইরে পা রাখতে পারবেন না মদন মিত্র।
 ওয়েব ডেস্ক: জামিনের গেরোয় মদন মিত্র। সারদা রিয়েলটি মামলায় আলিপুর আদালতে আজ মদন মিত্রের শুনানি। কিন্তু, আদালতে হাজির হতে পারবেন কি না, তা নিয়ে সন্দিহান মদন শিবির। কারণ, জামিনে শর্ত রয়েছে ভবানীপুর থানা এলাকার বাইরে পা রাখতে পারবেন না মদন মিত্র। কালীঘাট থানা এলাকায় বাড়ি হওয়ায় নিজের বাড়িও ফেরেননি মদন মিত্র। রয়েছেন এক হোটেলে। তিনি যদি হাজিরা দিতে আলিপুর আদালতে যান, তাহলে জামিনের শর্তের অবমাননা হবে না তো? বিচারককে এই প্রশ্নই করবেন মদন মিত্রের আইনজীবীরা। বিচারক যদি বলেন, মদন মিত্রকে হাজির হতেই হবে, তাহলেই তিনি আদালতে যাবেন।